আসাদ বিন হাফিজ (১ জানুয়ারী ১৯৫৮ - ১ জুলাই ২০২৪) যিনি এ বি হাফিজ নামেও অধিক পরিচিত একজন আধুনিক বাংলা ও ইসলামি সাহিত্যের অন্যতম কবি। যিনি কবি, গীতিকার, সাংবাদিক, শিক্ষাবিদ, সম্পাদক, প্রকাশক এবং সাহিত্য ও সাংস্কৃতিক সংগঠক ছিলেন। তিনি আদর্শিক দিক দিয়ে ফররুখ আহমদের অনুসারী ছিলেন। তার সাহিত্যে বাংলার মুসলিম সমাজের পুনর্জাগরণ এবং বিপ্লবের অণুপ্রেরণা প্রকাশ পেয়েছে। আধুনিক বাংলা সাহিত্যের ইতিহাসে সৃজনশীলতার পাশাপাশি তিনি সাহিত্যে ইসলামী দৃষ্টিভঙ্গির ব্যবহারেও গুরুত্বপূর্ণ ভূমিকা পালন করেছেন। তার সাহিত্যে বিপ্লবী চিন্তা-চেতনারও প্রকাশ ঘটেছে। তিনি ছোট বড় প্রায় ৮১টি গ্রন্থ প্রকাশ করেছেন। তিনি ১৯৮২ সালের অক্টোবর থেকে ১৯৮৩ সালের সেপ্টেম্বর পর্যন্ত সাইমুম শিল্পীগোষ্ঠীর পরিচালকের দায়িত্ব পালন করেন।  প্রাথমিক জীবন আসাদ বিন হাফিজ ১৯৫৮ খ্রিষ্টাব্দের ১ জানুয়ারী গাজীপুর জেলার কালীগঞ্জ থানার অন্তর্গত বড়গাও গ্রামে জন্মগ্রহণ করেন। তার পিতার নাম মুহাম্মদ হাফিজউদ্দীন মুন্সী এবং মাতার নাম জুলেখা বেগম।  শিক্ষা জীবন হাফিজ শৈশবে নিজ গ্রাম বড়গাঁও প্রাইমারী স্কুলে লেখাপড়া করেন এবং বাড়ির পাশের মক্তবে আরবী শেখেন। লেখকের বড়ভাই হাফেজ মুহাম্মদ ইউনুস বিক্রমপুরে মোস্তফাগঞ্জ মাদ্রাসায় লেখাপড়া করতেন। কবি শৈশবেই ভাইয়ের সাথে সেখানে চলে যান এবং সেখানে সহীহ কোরআন তেলাওয়াত শেখেন এরপর তিনি আবার গ্রামে ফিরে আসেন। বাড়ি ফিরে পার্শ্ববর্তী গ্রাম সাওরাইদ প্রাইমারী ও হাইস্কুলে ভর্তি হন। কবির সবচেয়ে বড়ভাই অধ্যাপক ইউসুফ আলী তখন নরসিংদী কলেজে অধ্যাপনা করতেন। কবি সেখানে গিয়ে ব্রাহ্মনদী কলেজিয়েট হাইস্কুলে ভর্তি হন। কিছুদিন লেখাপড়ার পর দেশে মুক্তিযুদ্ধ শুরু হলে তিনি বড় ভাইয়ের সাথে ঢাকায় চলে আসেন এবং তেজগাঁও পলিটেকনিক স্কুলে ভর্তি হন। ১৯৭১ সালে দেশ স্বাধীন হওয়ার পর তিনি ফরিদাবাদ হাইস্কুলে ভর্তি হন। এই স্কুল থেকেই ১৯৭৪ সালে তিনি মানবিক বিভাগে এসএসসি পাশ করেন। এরপর তিনি টাঙ্গাইল কালিহাতির ভন্ডেশ্বরে আলাউদ্দিন সিদ্দিকী কলেজে পড়াশোনা শুরু করেন। ১৯৭৫ সালের ১৫ আগস্ট বঙ্গবন্ধু মারা যাওয়ার পর সবাই ভারতে চলে গেলে কলেজ বন্ধ হয়ে যায় এবং তিনি আবার ঢাকায় ফিরে আসেন। এবার তিনি ভর্তি হন ঢাকা কলেজে এবং কৃতিত্বের সাথে এইচ এস সি পাশ করেন। কবি আসাদ বিন হাফিজ ১৯৮০ সালে ঢাকা বিশ্ববিদ্যালয় থেকে বাংলা সাহিত্যে স্নাতক ডিগ্রী অর্জন করেন এবং তিনি ১৯৮৩ সালে একই প্রতিষ্ঠান থেকে বাংলা সাহিত্যে মাস্টার্স ডিগ্রী অর্জন করেন। শিক্ষাজীবন সমাপ্ত করে তিনি কর্মজীবনে প্রবেশ করেন।  কর্মজীবন  শিক্ষকতা হাফিজ তা‘মিরুল মিল্লাত কামিল মাদ্রাসায় বাংলা সাহিত্যের অধ্যাপনার মাধ্যমে শিক্ষকতা পেশা শুরু করেন। এবং মানারাত ইন্টারন্যাশনাল ইউনিভার্সিটি তে দীর্ঘদিন অধ্যাপনা করে অবসরে যান। তামিরুল মিল্লাত কামিল মাদ্রাসায় শিক্ষকতার পাশি তিনি মাসিক পৃথিবী পত্রিকার নির্বাহী সম্পাদক পদে যোগদান করেন। পত্রিকাটির সম্পাদক ছিলেন এ কে এম নাজির আহমদ। প্রকাশক তিনি জনাব মাহবুবুল হকের হাত ধরে বাংলাদেশ পেপার কনভার্টিং এন্ড প্যাকেজিং লি: ও সৃজন প্রকাশনীর ম্যানেজারের দায়িত্ব গ্রহণ করেন। এসময় (১৯৮৭) তিনি প্রীতি প্রকাশন নামে একটি প্রকাশনা সংস্থা গড়ে তোলেন এবং এ প্রতিষ্ঠান থেকে নিজের বইসহ নামীদামী ও নবীন লেখকদের পাঁচ শতাধিক বই প্রকাশ করেন। সাহিত্যের বিকাশ সাধনের জন্য তিনি এসময় যারা ইসলামী বই প্রকাশ করতেন তাদের সমন্বয়ে ইসলামী সাহিত্য প্রকাশক সমিতি নামে একটি সমিতি গড়ে তোলেন এবং দীর্ঘদিন এর সভাপতির দায়িত্ব পালন করেন।  রচনাশৈলী কবির সাহিত্য রচনার ভাষা অত্যন্ত সহজ-সরল, দুর্বোধ্যতামুক্ত। এ কবির কাব্যসৌধ গড়ে উঠেছে সুবোধ্যতার ভিতের ওপর। কবির শ্রেষ্ঠ রচনা হল ‘অনিবার্য বিপ্লবের ইশতেহার’। এই গ্রন্থে্র কবিতা ‘অনিবার্য বিপ্লবের ইশতেহার’ কবিতাটি সমগ্র বাংলা সাহিত্যের মধ্যেই একটি অন্যতম সেরা কবিতা। তিনি যে-সমাজের স্বপ্ন দেখেন তার অসাধারণ এক কাব্যিক রূপ দিয়েছেন এই কবিতায়। যা বাংলা সাহিত্যে আর কোনো কবির কলমে এ রকমভাবে ফুটে উঠেনি। তার এ কবিতার কয়েকটি চরণ।  পুরস্কার ও সম্মাননা  কলম সেনা পুরস্কার (১৯৯৪)  কোয়ান্টাম ফাউন্ডেশন এম.ইউ আহমেদ পুরস্কার (১৯৯৭)  বাংলাদেশ সাহিত্য সংস্কৃতি সংসদ পুরস্কার (১৯৯৭)  ছড়ার ডাক পদক ও সম্মাননা (২০০৪)  মেলডি শিল্পগোষ্ঠী পদক (২০০৪)  কিশোরকণ্ঠ সাহিত্য পুরস্কার (২০০৪)  গাজীপুর সংস্কৃতি পরিষদ কৃ্তি সংবর্ধনা (২০০৪)  মরহুম ওমর ফারুক সম্মাননা স্মারক ‘কাব্যরত্ন’-২০১৬ বাসাসপ প্রবর্তিত  সাহিত্যচর্চা সম্মাননা স্মারক ‘বর্ষসেরা ছড়াকার’-২০১৮, সাহিত্যচর্চা প্রকাশনী বিশেষ অবদান সাহিত্যের বিকাশ সাধনের জন্য ৯০ দেশকে সাংবাদিক ও প্রকাশিক কবি আসাদ বিন হাফিজ সহ যারা ইসলামী বই প্রকাশ করতেন তাদের সমন্বয়ে ইসলামী সাহিত্য প্রকাশক সমিতি নামে একটি সমিতি গড়ে তোলেন। তিনি এই সমিতির সভাপতি থাকা অবস্থায় বাংলা একাডেমী অমর একুশে বইমেলার আদলে ইসলামী ফাউন্ডেশনের মাধ্যমে ঢাকার প্রাণকেন্দ্র বায়তুল মোকাররমে মাসব্যাপী ইসলামী বইমেলার আয়োজনের সূচনা করেন। ধারাবাহিক ভাবে ইসলামী ফাউন্ডেশন বাংলাদেশ উদ্যোগে পবিত্র ঈদে মিলাদুন্নবী (সা.) উপলক্ষে প্রতিবছর এই বইমেলার আয়োজন করা হয়।  মৃত্যু স্ট্রোক করে রাজধানীর ধানমন্ডি পপুলার হাসপাতালে লাইফ সাপোর্টে ছিলেন তিনি। পরে অবস্থার অবনতি হলে একটি বেসরকারি হাসপাতালে ভর্তি করা হয়। সেই হাসপাতালে ২০২৪ সালে ১লা জুলাই চিকিৎসাধীন অবস্থায় ইন্তেকাল করেন।  আরও দেখুন  আল মাহমুদ  ফররুখ আহমেদ  মতিউর রহমান মল্লিক  সাইমুম শিল্পীগোষ্ঠী   তথ্যসূত্র    বহিঃসংযোগ    পাঠগার ওয়েবসাইটে আসাদ বিন হাফিজ  বিষয়শ্রেণী:১৯৫৮-এ জন্ম বিষয়শ্রেণী:২০২৪-এ মৃত্যু বিষয়শ্রেণী:বাংলাদেশী গীতিকার বিষয়শ্রেণী:বাংলাদেশী কবি বিষয়শ্রেণী:বাংলাদেশী সাহিত্যিক বিষয়শ্রেণী:২০শ শতাব্দীর বাংলাদেশী কবি বিষয়শ্রেণী:সাংবাদিক বিষয়শ্রেণী:২০শ শতাব্দীর পুরুষ লেখক বিষয়শ্রেণী:বাংলাদেশী পুরুষ কবি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী